Ove Trellevik

Ove Bernt Trellevik (født 1965) er en norsk politiker som representerer Høyre.Ove Bernt Trellevik  - hoyre.no, besøkt 31.10.2016 Han har vært innvalgt på Stortinget fra Hordaland siden 2013.Stortinget biografiOve Trellevik - Store norske leksikon, besøkt 31.10.2016

Han er utdannet offiser fra Sjøkrigsskolen og siviløkonom fra NHH fra 2000. Mellom 1985 og 2005 arbeidet Trellevik i Sjøforsvaret og Forsvarets logistikkorganisasjon, i all hovedsak med forpleining, logistikk og forvaltning. Fra 2005 til 2010 var han ansatt i kraftselskapet BKK, der han ledet et innkjøpssamarbeid mellom kraftselskapene på Vestlandet.

Trellevik meldte seg inn i Høyre i 2007 og ble valgt inn i Sund kommunestyre høsten samme år. Etter at ordfører Albrigt Sangolt døde i september 2010, ble Trellevik valgt til hans etterfølger den 8. november 2010.Ove Trellevik blir ordførar  - Vestnytt 15.10.2010, besøkt 31.10.2016 Høsten 2013 ble Trellevik innvalgt på Stortinget fra Hordaland på utjevningsmandat. Han ble gjenvalgt i 2017 som Høyres andrekandidat i Hordaland.

 Stortingskomitéer 
 2021–2025 Medlem av Energi- og miljøkomiteen
 2017–2021 Medlem av Kommunal- og forvaltningskomiteen
 2013–2017 Medlem av Næringskomiteen

 Referanser 

 Eksterne lenker 



Kategori:Stortingsrepresentanter fra Høyre
Kategori:Stortingsrepresentanter for Hordaland
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Ordførere i Sund
Kategori:Høyre-ordførere i Hordaland
Kategori:Norske offiserer
Kategori:Norske siviløkonomer fra NHH
Kategori:Personer fra Sund kommune